cyanic-selkie/wikianc huggingface dataset:
Sporedni Hufflepuffi
Hannah Abbott
Čini se da Hannah dobro procjenjuje ljude. Kad je Ernie Macmillan sumnjao da je Harry Slytherinov baštinik, Hannah nije u to u potpunosti vjerovala i govorila je kako se Harry "uvijek činio tako dragim". Tokom "lova" na Siriusa Blacka sljedeće godine, teorizirala je o tome da se Black možda prerušio u grm, što se nije pokazalo tačnim, ali je ipak bilo bliže istini od ostalih nagađanja. Na četvrtoj godini nosila je značku kojom je davala podršku Cedricu Diggoryu na Tromagijskom turniru, ali je ostala u prijateljskim odnosima sa Harryjem, Ronom i Hermionom.
Tokom pete godine bila je veoma zabrinuta zbog ČAS-ova, pa je doživjela manji živčani slom tokom sata Travarstva pa je morala od Madam Pomfrey dobiti napitak za smirenje. Također je viđena dok je pomalo luđački prekopavala po knjigama iz školske biblioteke, a na praktičnom dijelu ispita iz Preobrazbe uspjela je pretvoriti svog tvora u jato flamingosa, zbog čega je ispit morao biti prekinut na deset minuta kako bi pohvatali i iznijeli sve ptice. Ali ona je bila i dio grupe koja je pomogla Harryju kad su ga pri povratku u Hogwarts Expressu pokušali zaskočiti i ukleti Draco Malfoy, Crabbe i Goyle.
U Harry Potteru i Princu miješane krvi njenu majku ubili su smrtonoše. Zbog toga se Hannah nije vratila u Hogwarts.
Charlotte Skeoch glumi Hannah u filmu Harry Potter i Odaja tajni i ima veliku ulogu u jednoj od izbrisanih scena koje se mogu naći na DVD-u. Vratila se s ulogom u Plamenom Peharu, ali samo kratkim pojavljivanjem.
Susan Bones
Susan Bones je usput spomenuta tokom ceremonije svrstavanja u Harry Potteru i Kamenu mudraca; na istoj je godini kao i Harry, ali je u Hufflepuffima. Njena teta bila je Amelia Bones, važna djelatnica Ministarstva magije, koju je u ubio Lord Voldemort u Harry Potteru i Princu miješane krvi.
U Harry Potteru i Redu feniksa Susan se pridružila Dumbledoreovoj Armiji zato što je zanimalo može li Harry zaista stvoriti materijalnog patronusa, a željela je i sama naučiti stvoriti patronusa. Smrtonoša koji je ubio njenog ujaka Edgara i njegovu porodicu pobjegao je iz Azkabana pa su je mnogi učenici ispitivali o tome. Nakon tog bijega rekla je Harryju da razumije kako se on osjeća kad zna da da je onaj ko mu je ubio porodicu na slobodi.
U Harry Potteru i Princu miješane krvi Susan se rascijepila tokom sata Aparacije. Njena noga je uspješno vraćena na mjesto, ali ju je taj događaj ipak ostavio malo potresenom.
Susan ima kosu ispletenu u dugoj pletenici. U prva dva filma Susan je glumila Eleanor Columbus, kćerka režisera Chrisa Columbusa i bila je jedina američka glumica koja je u filmu glumila učenicu. U intervjuu "Harry Potter i ja" mogli smo vidjeti da je Susan miješane krvi, ali to nije potvrđeno u knjigama.
Eleanor Branstone
Eleanor Branstone je učenica tri godine mlađa od Harryja. Svrstana je u Hufflepuffe u četvrtom romanu, Harry Potter i Plameni pehar, između Slytherina Malcolma Baddocka i učenika iz njenog doma, Owena Cauldwella. Ništa drugo nije poznato o ovom liku.
Owen Cauldwell
Owen Cauldwell je učenik tri godine mlađi od Harryja i svrstan je u Hufflepuffe u četvrtom romanu, Harry Potter i Plameni pehar. Prije njega je u isti dom svrstana Eleanor Branstone, a nakon njega je u Gryffindore svrstan Dennis Creevey. Ništa drugo nije poznato o ovom liku.
Justin Finch-Fletchley
Justin Finch-Fletchley je na istoj godini kao i Harry. Bezjačkog je porijekla i da nije dobio poziv iz Hogwartsa pohađao bi Eton. Iz njegove je osobnosti, dva prezimena i njegovog (zamalo) upisa u elitnu (i skupu) privatnu školu Eton vidljivo da potiče iz porodice iz više klase.
U Harry Potteru i Odaji tajni, na Justina je nasrnula zmija koju je stvorio Draco Malfoy tokom katastrofalnog Duelantskog kluba Gildeorya Lockharta. Harry je na parselskom (zmijskom) jeziku naredio zmiji da pusti Justina na miru, ali većina prisutnih je mislila da Harry huška zmiju na njega. Na petoj godini se Justin pridružio Dumbledoreovoj armiji.
Justin je bio jedan od učenika bezjačkog porijekla koje je (neizravnim) pogledom skamenio bazilisk. Ostali skamenjeni učenici bili su Colin Creevey, Hermiona Granger i Penelope Clearwater.
Ernie Macmillan
Ernie Macmillan je na istoj godini kao i Harry. Na petoj je godini imenovan prefektom za Hufflepuffe i jedan je od vjerovatnijih kandidata za glavnog prefekta. Sam je rekao da u njegovoj porodici ima već devet generacija čistokrvnih čarobnjaka.
Tokom Harry Pottera i Odaje tajni Ernie je mislio da je Harry Slytherinov baštinik, a pogotovo nakon napada na Justina Finch-Fletchleya. Ipak, kad je i Hermiona Granger napadnuta, Ernie je shvatio da Harry nije odgovoran za napade i ispričao mu se.
U Harry Potteru i Plamenom Peharu Ernie je nosio značku kojom je pružao potporu Cedricu Diggoryu i opet neko vrijeme nije razgovarao s Harryjem, ali čini se da su nekako uspjeli to prebroditi nakon prvog zadatka.
U Harry Potteru i Redu feniksa Ernie je postao prefekt. Bio je i među rijetkim učenicima Hogwartsa koji su vjerovali Harryjevim i Dumbledoreovim tvrdnjama da se Voldemort vratio i čak je javno podržao Harryja. Na petoj godini se pridružio Dumbledoreovoj armiji i bio je jedan od učenika koji su Harryju na kraju te školske godine pomogli u Hogwarts Expressu. Nosio se s pritiskom ČAS-ova tako što je provodio od 8 do 10 sati dnevno učeći, a razvio je i napornu naviku da ispituje druge o vremenu koje provode učeći. Njegovi su se trud i odlučnost isplatili u Harry Potteru i Princu miješane krvi; Ernie je bio jedini Hufflepuff na godini koji je uspio nastaviti slušati predavanja iz Čarobnih napitaka za O.Č.I. što znači da je na ČAS-ovima iz tog predmeta dobio barem "I" - "Iznad očekivanja", a možda i "O" - "odličan" zato što je na sat došao spreman i sa svim priborom (Snape je za nastavak predavanja tražio "O").
Laura Madley
Laura Madley je učenica tri godine mlađa od Harryja. Svrstana je u Hufflepuffe u četvrtom romanu, Harry Potter i Plameni pehar, i od tada nije spomenuta. Ništa drugo o njoj nije poznato.
Zacharias Smith
Fred i George Weasley nikad ga nisu posebno simpatizirali zbog njegovog ponašanja na prvom sastanku D.A. u Hogsmeadeu, pa su zato na prvom pravom sastanku D.A. naizmjence bacali na njega čaroliju Expelliarmus.
Raspravlja se o tome je li moguće da je Zacharias potomak Helge Hufflepuff. U Harry Potteru i Princu miješane krvi upoznajemo Hepzibah Smith, koja tvrdi da je potomak Helge Hufflepuff. Nije poznato jesu li Hepzibah i Zacharias u rodbinskim vezama zato što je 'Smith' ipak jedno od najčešćih prezimena u Engleskoj (i većini engleskog govornog područja). Ali ipak je zanimljivo da i Hepzibah i Zacharias imaju hebrejska imena, što možda ukazuje na porodičnu tradiciju.
Prvi put će se pojaviti u filmu Harry Potter i Red feniksa, a glumit će ga Nick Shim.
Ostali
Tokom posebnog intervjua 2001, nazvanog "Harry Potter i ja", J. K. Rowling je kameri pokazala bilježnicu s imenima nekih učenika s Harryjeve godine. Uz ime svakog učenika/ice bio je napisan njegov/njen spol, dom i čistoća krvi. Te se bilješke ne smatraju potpuno tačnima zato što su neki likovi do pojave u knjigama promijenili imena ili domove. Tako su na primjer Michael Corner i Anthony Goldstein u bilježnici navedeni kao Hufflepuffi, ali u Harry Potteru i Redu feniksa ih upoznajemo kao Ravenclawe, a Anthony Goldstein je čak i ravenclawski prefekt.
Neki likovi iz te bilježnice još se nisu ni pojavili u knjigama. Niže su navedeni Hufflepuffi koji se u bilježnici spominju, ali ako se uopće pojave u knjigama njihova imena ili neki drugi podaci bi se mogli promijeniti.
John Cale
John Davies Cale (Garnant, Wales, 9. mart 1942), britanski muzičar, kompozitor i muzički producent.
Bio je član rock sastava The Velvet Underground.
Također je i ušao u Rock and Roll Hall of Fame kao član rock sastava The Velvet Underground.
Svjetski dan porodice
Svjetski dan porodice prvi put je proslavljen 1. januara 2000 godine kada je održana posebna ceremonija među izraelskim i palestinskim porodicama u izbjegličkom kampu u Nablusu. Kasnije te iste godine, iako njen prvi dan nije bio obilježen mirom (uprkos široko rasprostranjenom strahu od terorizma, pada računarskih sistema itd.) Kongres Sjedinjenih Američkih Država jednoglasno je donio odluku da prvi dan svake godine bude posebno vrijeme, vrijeme mira i nesebičnosti. Generalna skupština Ujedinjenih naroda se 2001 godine pridružila ovoj inicijativi i predložila svim svojim članicama da priznaju i slave 1. januar kao novi praznik, što je do danas učinilo više od 20 svjetskih državnika.
Heinz-Harald Frentzen
Heinz-Harald Frentzen (Mönchengladbach, 18. maj 1967) je njemački vozač.
Potpuni spisak rezultata u F1
(Key)(Utrke u boldu označuju najbolju startnu poziciju) (Utrke u italicu označavaju najbrži krug utrke)
Žuta rijeka
Žuta rijeka (Hoangho, Huanghu, Huangho; kin. 黃河) je rijeka u Kini. Sa procjenjenom dužinom od 5464 km, treća je rijeka u Aziji (poslije Yangtzea i Jeniseja), druga u Kini i šesta najduža rijeka na svijetu. Izvire u provinciji Qinghai, u zapadnoj Kini i protiče kroz 9 kineskih prvoncija. Ulijeva se u Bohajsko more, u blizini grada Dongying, provincija Shandong. Sliv ove rijeke obuhvata površinu od 752.546 km2 i proteže se oko 1.900 km u pravcu istok-zapad i oko 1.100 km u pravcu sjever-jug. U slivu Žute rijeke nastala je i drevna kineska civilizacija a ovo područje je bilo i jedno od najprosperitetnijih područja te civilizacije. Područje uz rijeku je poznato po čestim i razornim poplavama prouzrokovanim promjenama toka rijeke usljed različitih visina riječnog korita za vrijeme povećanog vodostaja rijeke.
Rijeka je dobila ovaj naziv jer nosi velike količine lesa (vrsta geološkog sedimenta) žute boje, od čega i sama rijeka poprima žutu boju.
Brđani (Tuzla)
Brđani su naseljeno mjesto u gradu Tuzli, Bosna i Hercegovina.
High School Musical
High School Musical je američki film Walt Disney Company-e iz 2006. godine. Premierno je prikazan 20. januara 2006 u Americi. Produciranje je značilo veliki uspijeh za glavne glumce Zac Efron, Vanessa Anne Hudgens i Ashley Tisdale koja je prije glumila i u seriji Hotel Zack & Cody. Radi velikog uspjeha sljedeće godine je snimljen i nastavak High School Musical 2. A treći dio High School Musical 3: Senior Year će od 23. oktobra 2008. doći u kina. Međuostalom je predstavljena turneja sa hitovima filma.
Opsada Bihaća 1592.
Opsada Bihaća bila je opsada i zauzimanje grada Bihaća, Kraljevine Hrvatske u okviru Habsburške monarhije, od strane Osmanlijskog Carstva u junu 1592. godine. Dolaskom Hasan-paše Predojevića za beglerbega Bosanskog ejaleta 1591. godine, okončan je period mira između cara Rudolfa II i sultana Murata III, a pokrajinske osmanlijske vojske krenule su u ofanzivu na Hrvatsku. Bihać, gotovo izolirani grad na rijeci Uni koji je odbio osmanlijski napad 1585. godine, bio je jedna od prvih meta. Thomas Erdődy, hrvatski ban, koristio je raspoložive resurse i vojnike da zaštiti pogranične gradove, ali su Osmanlije uspjele zauzeti nekoliko manjih utvrda 1591. godine. Kako je ofanziva jačala, Hrvatski sabor je 5. januara 1592. godine donio zakon o općem ustanku u zemlji.
Početkom juna 1592. godine Hasan-paša je poveo svoje trupe prema Bihaću, koji je branilo oko 500 vojnika i kojim je komandovao kapetan Joseph von Lamberg. Opsada je trajala od 10. do 19. juna, kada je Lamberg predao grad zbog nedostatka pojačanja i nedovoljnog broja odbrambenih trupa. Lamberg je zbog ovog čina kasnije suđen za izdaju. Iako je prema uvjetima predaje njenim građanima bilo dozvoljeno da napuste ili ostanu u gradu bez štete, nakon ulaska Hasan-pašinih trupa u Bihać ubijeno je više od 2.000 civila, a 800 zarobljeno. Ofanziva je trajala do juna 1593. godine kada je Hasan-paša poginuo u bitci kod Siska, koja je bila povod za Dugi rat (1593-1606).
Pozadina
desno|mini| Bihać oko 1590. godine mini|Hrvatska i osmanlijska ekspanzija u regiji 1591. Od 1520-ih osmanlijsko napredovanje u Hrvatsku je ubrzalo. Hrvatski plemići izabrali su Ferdinanda I Habsburškog na izborima u Cetinu 1527. godine za novog monarha, ali kontinuirani osmanlijski prodori rezultirali su značajnim gubitkom teritorije. Pad Klisa 1537. godine znači gubitak posljednjeg hrvatskog uporišta na jugu zemlje. Četrdesetih godina 15. stoljeća Osmanlije su napredovale u Slavoniju, a u naredne tri decenije kroz zapadnu Bosnu u pravcu Zagreba. Do kraja 16. stoljeća Hrvatska je izgubila dvije trećine svog predratnog područja i više od polovine stanovništva. Smanjena je na 16.800 km 2 slobodne teritorije i imao je oko 400.000 stanovnika. Preostalo zemljište nazivalo se "ostacima ostataka nekada velike i slavne Kraljevine Hrvatske".
High School Musical
Radnja
Nakon početka škole Troy i Gabriella se ponovo vide jer Gabriellina mati je premještena na novi posao i sada oni idu u istu školu. Troy je kapiten školskog košarkaškog tima Wildcats koji ima šansu da osvoji prvenstvo. Tradicionalno u školi se organizuje zimska predstava za koju karstinzi uskoro počinju. Obadvoje razmišljaju da li da učestvuju ali odlučuju se protiv toga. Troy prati pripreme za predstavu ali sakriven jer ne želi da njegovi prijatelji saznaju o interesovanju za predstavu. I Gabriella je prisutna na carstingu. U međuvremenu pjevaju brat i sestra Sharpey i Ryan pjesnu I’ve Been Looking For i izgleda da će dobiti ulogu jer nema konkurencije za uloge u paru. Pred kraj se prijavljuje i Gabriella tako da je Troy prati na binu. Ali nastavnica muzičkog gospođa Darbus joj govori da je karsting već gotov. I ako je nastavnica prostoriju već napustila oni pjevaju istu pjesmu kao i Sharpey i Ryan praćeni na klaviru komponisticom predstave Kelsi i uspijevaju natjerat gospođu Darbus da napravi recall.
Opsada Bihaća 1592.
Pozadina
Brojni prekidi vatre potpisani su ili obnovljeni između Osmanlijskog Carstva i Habsburške monarhije, ali ih lokalni sandžak-begovi nisu poštovali. Ovisno o vremenskim prilikama i raspoloživim vojnim snagama vršili su prepade ne vodeći računa o primirju. Uskoci, neregularni vojnici u Hrvatskoj, odgovorili su vlastitim napadima na teritoriju koju su držali Osmanlije. osmanlijske vlasti su na osvojenu teritoriju naseljavale Vlahe, uglavnom pravoslavne vjeroispovijesti, i koristile ih kao pomoćne jedinice u svojim ratovima.
Godine 1578. nadvojvoda Karlo II odlučio je na napade Osmanlija odgovoriti ofanzivom kako bi gurnuo granicu natrag do rijeke Une. Ofanziva je počela u avgustu i združene austrijsko-hrvatske trupe su vratile Cazin, Zrin i Ostrovicu, ali su zaustavljene kod Bužima i potisnute nazad na sjever, izgubivši sve dobitke. Bihać je ostao u osnovi izoliran na rijeci Uni. Da bi se ojačala južna obrana, 1579. započela je izgradnja Karlovca kao grada-tvrđave Niz garnizoniranih utvrda na granici postao je poznat kao Hrvatska vojna krajina.
High School Musical
Radnja
Koda se saznaje da kapiten košarkaškog tima želi da isproba nešto novo dolazi do problema. Troyov najbolji prijatelj Chad boji se da će se tim raspasti ako Troy pokušava pjevati isto tako i Taylor McKessie koja misli da će njen tim oslabit ako Gabriella učestvuje u produkciji predstave. Tako Chad i Taylor odlučuju da Troya i Gabriellu izigraju jedno protiv drugogi tako spriječe njihovo učestvovanje na predstavi. Chad nagovara Troya da pred timom dokaže da mu je pjevanje nebitno i tako da se ispriča Gabrielli. Ovo je putem web kamere prebace na Taylorin kompjuter a ona se pobrinula da Gabriella to vidi. Nakon toga ona objašnjava Troyu da ne želi više da pjevaja zajedno.
Opsada Bihaća 1592.
Uloga Bihaća
Nakon pada Knina 1522. godine Bihać je preuzeo vodeću ulogu u Kraljevini Hrvatskoj južno od rijeke Save. Postao je važno uporište koje je štitilo područje od Hrvatskog primorja do područja oko rijeke Une. Od vremena kralja Matije Korvina u gradu je bio stacioniran garnizon. Godine 1528. Bihać je postao centar kapetanije zbog svog položaja u blizini granice sa osmanlijskim carstvom i relativno velikog broja stanovnika. Pod komandom bihaćkog kapetana 1576. godine bilo je 25 utvrda. Međutim, 1579. godine broj utvrda je smanjen na samo tri: Ripač, Sokol i Izačić. Ostale su ili osvojili Osmanlije ili su uključeni u Slunjsku kapetaniju. Do 1580-ih grad je bio u teškom stanju. Bio je gotovo okružen osmanlijskom teritorijom, sela u njegovoj blizini su bila napuštena i česti su izvještaji o nestašici hrane. Mnogi njegovi građani pobjegli su iz grada, a u Bihać je došlo do velikog priliva izbjeglica iz obližnjih mjesta koja su osvajali Osmanlije.
High School Musical
Radnja
Ali stvari se drugačije odvija nego što su njih dvoje očekivali jer Troy više ne pokazuje interes za utakmicom a Gabriella se više ne priprema za takmičenje iz fizike na kojem učestvuje njen tim. Tako da oni odlučuju da im kažu istinu. Ali Gabriella je i dalje povrijeđena sve dok Troy dođe kod nje kući ali ona preko svoje majke poručuje da je zauzeta on se penje na njenu tarasu i ponovo pjeva pjesmu Something New Start of New. Sad njih dvoje ponovo žele nastupit u predstavi i izgleda da više ništa ne moše krenuti naopako ali tu je i Sharpey koja vidi da gubi svoju šansu na glavnu ulogu i želi sve da uradi da Troy i Gabriella ne učestvuju na karstingu. Nakon kratkog razgovora sa gospođom Darbus ona pomjera karsting tako da on bude istovremeno sa košarkaškom utakmicom i takmičenjem i fizike. Ali Sarpey se nije pobrinula za Toyove i Gabrielline prijatelje: Troy manipulira tablu za poene tako da sudija mora prekinuti utakmicu, nakon što je Gabriella pobijedila u jednoj disciplini oni mješaju jednu vrstu dimnjače koja smrdi tako da svi moraju izaći prostoriju.
Opsada Bihaća 1592.
1585. opsada i posljedice
Godine 1584. Osmanlije su doživjele težak poraz u Bitci kod Slunja protiv snaga bana Erdődyja. Ovaj poraz je smirio situaciju na granici jer su osmanlijski komandanti zaustavili svoje napade. Erdődy je to vrijeme iskoristio za jačanje graničnih utvrđenja i sazvao sjednicu Hrvatskog sabora 11. marta 1585. godine. Donesena je odluka o završetku radova na tvrđavi Brest kod Siska i izgradnji nove kule u Šišincu na rijeci Kupi.
Kako je zemlju ljeti pogodila suša, rijeke su se isušile što je osmanlijskim snagama olakšalo prelazak na hrvatsku teritoriju. Ferhad paša Sokolović, bejlerbeg Bosanskog ejaleta, pripremao je vojsku za napad na Bihać i njegove okolne utvrde. Dana 14. septembra 1585. godine Ferhad-paša je opsjedao Bihać, ali nije imao na raspolaganju dovoljno pješaka. Branitelji grada, kojima je komandovao kapetan Franz Horner, iskoristili su artiljeriju i nanijeli velike gubitke Osmanlijama, prisiljavajući Ferhad-pašu da sutradan povuče opsadu. Osmanlije su prilikom njihovog odlaska spalile nekoliko obližnjih sela.
High School Musical
Zanimljivosti
Nako diskusije o tome dali se Troy i Gabriella poljubiti ili ne odlučeno je da neće. Nakon toga producent Bill Bordon je odlučio da se njih dvoje u odlučujućoj sceni makoar skroz približe. To je urađeno da bi se povećalo uzbuđenje za drugi dio.
Opsada Bihaća 1592.
1585. opsada i posljedice
Tada su lokalni sandžakbegovi skrenuli na sjever i počeli napadati utvrde u Slavoniji. Ali-beg, sandžakbeg pakračkog sandžaka, poginuo je u bici kod Ivanića 1586. Nakon osmanlijskog poraza kod Nagykanize 1587. godine, na granici je počeo relativno dug period mira. Nije bilo sukoba 1588. i 1589. godine, osim neuspješnog napada Osmanlija na Senj. Dana 29. novembra 1590. obnovljeno je primirje između cara Rudolfa II i sultana Murata III.
High School Musical
Nastavak
17. augusta 2007. izlazi prvi nastavak filma pod nazivom High School Musical 2 u Americi u kojem glume isti glumci. Treći dio koji je snimljen kao kinoverzija pod nazivom High School Musical 3: Senior Year je od 23. oktobra 2008 u kinima. Scenario za High School Musical 4 je u pripremi, ali nije sigurno hoće li se ovaj film snimiti i koji će glumci biti.
Svjetski rekordi
Najviše istovremenih hitova na amerčkim listama.
Soundtrack
Soundtrack-Album je 2006 dostigao prvo mjesto u Američkim listama. Album je sa 3,7 miliona najprodavaniji album u Americi 2006 godine. 11. februara 2006 je devet od deset pjesama iz filma došlo na američke liste. Soundtrack se pojavljuje u nekoliko verzija i kao karaoke.
Opsada Bihaća 1592.
Obnavljanje neprijateljstava
Hrvatski sabor je 5. januara 1592. godine donio zakon o općem ustanku za obranu domovine. Plemstvo, sitni zemljoposjednici, vojno plemstvo (armalisti) i građani bili su dužni javiti se banskom logoru ili rizikovati da izgube svu zemlju i imovinu. Plemstvo je na svakih deset domaćinstava moralo opremiti i naoružati dva pješaka i jednog konjanika, dok su bogatiji trgovci morali opremiti jednog konjanika. Svi kraljevski i slobodni gradovi morali su osigurati vagone i kola za prevoz oružja i municije. Zakon je regulirao i obavezno obezbjeđivanje hrane od kmetova za vojsku, koja se skladištila u Zagrebu.
Opsada
desno|mini| Publikacija iz 1592. u [[Beč|Beču o bitci]] Početkom juna Hasan Predojević je podigao vojsku i sa 5.000 vojnika i velikim brojem topova krenuo na Bihać. Prvi dio osmanlijskih trupa stigao je kod Bihaća 10. juna i ulogorio se na brdu Pokoj sjeverno od njega. Tri dana kasnije stigla je glavna vojska predvođena Hasan-pašom i počela da opkoljava Bihać. Hasan-paša je dio njih odvojio da zauzme Izačić, posljednje preostalo naselje koje su držali kršćani između Bihaća i rijeke Korane. Izačića je branio Gašpar Babonozić koji je raspolagao sa 16 vojnika. Izdržali su prvi napad, ali su 14. juna napustili grad i pobjegli u Slunj.
Bihaćkim garnizonom komandovao je kapetan Joseph Lamberg. Garnizon je brojao između 400 i 500 vojnika, uglavnom redovnih hrvatskih vojnika, uskoka i njemačkih plaćenika, kao i nekoliko stotina milicionera. U gradu je bilo locirano oko 5.000 civila. Lamberg je 12. juna poslao pismo pukovniku Andreasu von Auerspergu tražeći vojnu pomoć. Poslao je još jedno pismo Auerspergu 13. juna i odbio Hasan-pašin zahtjev za predajom grada. Auerspergov zamjenik, kapetan Juraj Paradeiser, bojao se za sigurnost Karlovca i stoga nije poslao pomoć. Zahtjev je proslijedio kranjskim velikašima, ali oni nisu vjerovali da je prijetnja Bihaću ozbiljna. Kako bi održao moral svojih trupa i građana Bihaća, Lamberg je 13. juna organizirao javnu zakletvu na kojoj su se obavezali da će braniti grad do posljednjeg čovjeka.
Krajem 13. juna Bihać je bio potpuno opkoljen i Lamberg nije mogao slati kurire mimo osmanlijskih linija. Hasan-paša je svoju artiljeriju organizirao u tri grupe i rasporedio je oko Bihaća, tako da su je mogli granatirati sa svih strana. Bombardovanje grada počelo je 14. juna, što se moglo čuti u Slunju 25 milja (40 km) daleko. Prva faza nije nanijela značajnija oštećenja na zidinama, ali sam broj topova i nedostatak pojačanja izazvali su strah u gradu i gubitak nade u mogućnost njegove odbrane. Dana 19. juna Hasan-paša je naredio pješadijski napad na tvrđavu. Kada su prve opsadne ljestve stigle do zidina, bihaćke sudije i vijećnici tražili su od Lamberga da započne pregovore sa Hasan-pašom, rekavši da su branioci preslabi da izdrže napad i da nema pojačanja. Lamberg je bio primoran da pregovara o časnoj predaji i zajedno sa trojicom sudija otišao je u Hasan-pašin šator. osmanlijski uslovi bili su trenutna predaja Bihaća, ali su uvjeravali da će njegovim građanima biti dozvoljeno da odu sa svojom imovinom ili ostanu i priznaju osmanlijsku vlast. Lamberg je na to pristao i istog dana su osmanlijske snage ušle u Bihać.
Opustošenje grada
lijevo|mini| Anonimni moderni prikaz uspješnog napada na habsburški hrvatski utvrđeni grad Bihać od strane osmanlijskih provincijskih snaga Bosne predvođenih Gazi Hasan-pašom Predojevićem, 1592. godine. Lamberga, njegove vojnike i njihove obitelji pratilo je nekoliko stotina konjanika prema Slunju. Kada se kolona udaljila od grada, osmanlijski vojnici u pratnji počeli su pljačkati i maltretirati ženu nekog vojnika zvanog Tomo Gal, koji je zauzvrat ubio Turčina Veli-agu, a drugog Turčina zvanog Ibrahim ranio. Kada su stigli do Mečevićevog Broda (kod Vaganca na Korani ) to se pretvorilo u sveopšti sukob između dvije strane i većina kršćana je na kraju ubijena. Samo su Lamberg i nekoliko muškaraca uspjeli pobjeći i doći do Bresta. Za predaju Bihaća Lambergu i preživjelim braniocima kasnije je suđeno pred vojnim sudom. Većina stanovništva nije bila voljna da napusti svoje domove i odlučila je ostati u Bihaću. Međutim, Hasan-paša nije izdržao svoj dio dogovora i grad je otpušten. U prvim danima nakon zarobljavanja ubijeno je više od 2.000 građana, dok je 800 djece zarobljeno i poslano u Istanbul. Savremeni novinski članak ( Zeitung ) iz Beča o bici izvještava da je ubijeno 5.000 kršćana.
Posljedice i naslijeđe
desno|mini| Crkva Svetog Antuna Padovanskog pretvorena je u džamiju 1592. godine i preimenovana u [[Fethija džamija (Bihać)|Fethiju („osvojena“)]] Zajedno sa zarobljenicima iz Brestske bitke, zarobljenici iz Bihaća odvedeni su u Istanbul, gdje je održana trijumfalna proslava u čast pobjede. U Visoku portu vagoni su prevozili 172 zarobljenika i 22 zastave zarobljene u Brestu i Bihaću. Hasan Paša je sultanu poslao i slike Bihaća i Slunja, ali nije uspio zauzeti Slunj. Habsburški carski izaslanik u Istanbulu protestirao je zbog okrutnosti Hasan-pašinih snaga i u ime cara tražio povratak Bihaća. Osmanlije su odgovorile da "svako razuman može shvatiti da se Bihać ne može vratiti", jer je u njemu već izgrađena džamija i klanjani su namazi za padišaha.
Pad Bihaća izazvao je strah u Hrvatskoj koja je decenijama stajala na granici. Bio je to posljednje hrvatsko uporište na jugu i njegovim padom obrambena linija se pomjerila na sjever i protezala se od Ogulina, preko Karlovca i uz rijeku Kupu do Siska. Tokom proljetno-ljetne ofanzive 1592. godine, osmanlijsko carstvo je zauzelo Bihać i Ripač na rijeci Uni, te Dreznik, Florijanu i Cetingrad na rijeci Korani. Tako su Osmanlije zaokružile područje oko Bihaća i učinile ga početnom tačkom svojih daljnjih ofanziva. Grad Karlovac je preuzeo ulogu Bihaća kao najvažnije utvrde na granici. Papa Klement VIII, koji je izabran za papu u februaru iste godine, bio je uznemiren nakon što je čuo vijest o padu Bihaća. Predložio je savez protiv osmanlijskog carstva, ali ga je sinjorija Venecije odbila. Od jula do oktobra 1592. godine Hasan-pašini napadi na Češku, Hrvatsku i Ugarsku rezultirali su zarobljavanjem 35.000 ljudi.
Mjesec dana nakon pada Bihaća, 19. jula Osmanlije su porazile snage bana Erdődyja u bici kod Bresta. Godine 1593. Hasan-paša je usmjerio svoje snage prema Sisku, gdje je 22. lipnja doživio težak poraz i poginuo u akciji. Bitka kod Siska pokrenula je Dugi rat koji je trajao do Žitvatoročkog mira 11. novembra 1606.
Crkva Svetog Antuna Padovanskog pretvorena je u džamiju i preimenovana u Fethija, što znači osvojena. Značajan je po natpisima i grobovima hrvatskih plemića koji su poginuli štiteći grad. Područje koje su držali Osmanlije od Velike Kladuše na sjeverozapadu do rijeke Vrbas na istoku postalo je poznato kao osmanlijska Hrvatska.
Ljubuča
Ljubuča je naseljeno mjesto u općini Konjic, Bosna i Hercegovina.
Mehmed II
Mehmed II (osmanlijski turski: محمد ثانى‎; 30. mart 1432. - 3. maj 1481.), najpoznatiji kao Mehmed Osvajač (el-Fatih, الفاتح), je bio osmanlijski sultan koji je vladao kratko od 1444. do 1446. godine, a zatim od 1451. do 1481. godine. U svojoj 21. godini osvojio je Konstantinopolj (današnji Istanbul), čime je označio kraj Bizantijskog carstva. Tokom vladavine Mehmed II je osvojio Bizantijsko carstvo, Trapezuntsko carstvo, Moreju, Transilvaniju, Anadoliju i Kraljevinu Bosnu. Mehmed se smatra herojem današnje Turske i muslimanskog svijeta. Sahranjen je u turbetu Fatih džamije koju je izgradio tokom svog života.
Rana vladavina
Mehmed II je rođen u Edirnu, tada glavnom gradu Osmanlijske države, 29. marta 1432. godine. Njegov otac je bio sultan Murat II, a majka Huma Hatun. Kada je imao 11 godina poslan je u Amaziju da pohađa školu i stekne iskustvo što je bila praksa i ranijih sultana. Nakon što je sultan Murat II sklopio mirovni ugovor sa Karamanskim carstvom koje se također nalazilo u Anadoliji, on je Augusta 1444. sve sultanske ovlasti prenio na svog sina Mehmeda II koji je tada imao 12 godina. U samom početku svoje vladavine, Mehmed II je zamolio svog oca Murata II da preuzme tron pred bitkom za Varnu, ali je Murat to odbio. Bijesan na svog oca, koji se davno penzionisao i živio mirnim životom u Anadoliji, Mehmed II je napisao: "Ako si ti Sultan, dođi i vodi svoju vojsku. Ako sam ja Sultan, ovim ti naređujem da dođeš i vodiš moju vojsku." To pismo je ipak prisililo Murata II da vodi Osmansku vojsku u Bici kod Varne 1444. Legenda kaže da je Muratov povratak tražio Halil-paša veliki vezir tog vremena koji nije priznavao vođstvo mladog Mehmeda II zbog toga što je Mehmedov učitelj bio njegov veliki neprijatelj i on se bojao da u tom duhu nije odgojio svog učenika. On je kasnije likvidiran od strane Mehmeda II tokom opsade Konstantinopolja na temelju optužbi da je podmićen ili da je nekim drugim načinom pomogao braniocima.
Mehmed II postaje sultan prvi put 1444. godine poslije abdikacije svog oca Murata II To prvo razdoblje vlasti završava iste godine kada mu se vojnici bune poslije poraza od križarske vojske i vraćaju na vlast Murata II. Kada mu otac po drugi put abdicira 1451. godine Mehmed II se pobrinuo da više nikad ne može biti vraćen na vlast.
Postoji priča da je Mehmed II kada je ušao u Palatu Cezara, koja je osnovana hiljadu godina prije Konstantinopolja on je izrekao poznate perzijske stihove: “Pauk plete zavjese u palati Cezara; sova poziva osmatrače u tornjevima Afrasiab." Nakon pada Konstantinopolja, Mehmed je uzeo titulu Cezar Rima (Kayser-i Rûm), jer je Bizantsko carstvo bilo priznati nasljednik Rimskog carstva nakon što je glavni grad premješten u Konstantinopol 330. godine.
Osvajanje Konstantinopolja je omogućilo Mehmedu II da okrene svoju pažnju ka Anadoliji. Mehmed je pokušao stvoriti jedinstvenu vlast u Anadoliji osvajajući Turske države zvane Bejlik i Grčko carstvo Trebizonda na sjeveroistoku Anadolije, ujedinjujući se sa Zlatnom hordom sa Krima. Jedinstvena Anadolija je postignuta mnogo prije Mehmeda, za vrijeme sultana Bajazida I ali je bitkom kod Ankare 1402. novoformirana zajednica zemalja uništena. Mehmed II je ipak uspio, kako će se kasnije pokazati trajno ujediniti ove Anadolske države što mu je omogućilo da se nesmetano okrene prema Evropi i tamošnjem širenju. Također, još jedan bitan politički događaj se desio u njegovo vrijeme. On je zapravo uobličio njegov stav prema Istoku. To je bio uspon Turkmenistanskog kraljevstva. Sa vodstvom Uzun Hasana Turkmenistansko kraljevstvo je dostiglo veličinu Osmanskog carstva u to vrijeme ali je u bici kod Otlukbelija Osmanska vojska zaustavila širenje Turkmenistana i pripojila njihove teritorije sebi. Taj događaj je pokazao sultanu Mehmedu II da njegova vojska nema prave konkurencije na istoku, te se on potpuno usmjerio ka zapadu. Na tom putu mu je stajala Evropa.
Osvajanja u Evropi
mini|desno|Mehmed II ulazi u konstantinopol sliku nacrtao [[Fausto Zonaro]]
Mehmed II je na zapad išao do Beograda, gdje je pokušao zauzeti grad Janka Hunjadija na opsadi Beograda 1456. Mađarski činovnici su uspješno odbranili grad i Osmanlije su se povukle sa velikim gubicima na kraju, ali su na poslijetku oni zauzeli cijelu Srbiju. On je također ušao u konflikt sa svojim bivšim vazalom, Princom Vladom III Tepešom (Drakulom) od Vlaške 1462. godine od koga je izgubio jednu bitku. Tada je Mehmed II pomogao Vladovom bratu Radu da osveti Osmansku vojsku i Radu je uspio potpuno poraziti svog brata koji je poražen pobjegao iz zemlje. 1475., Osmanlije su doživile veliki poraz narukama Stefana Velikog od Moldavije u Bici za Vaslui. 1476., Mehmed je pobijedio Stefana u Bici za Valeu Albu i umalo je uništio svu malobrojnu moldavsku vojsku. Onda je otpustio upravnika Sucaeve (Moldavija) ali nije uspio nikada osvojiti svu Moldaviju. Zbog širenja kuge i gladi on se sa svojom vojskom morao povući ispred Stefanove vojske i Drakule koji je dolazio u pomoć sa 30.000 vojnika. Mehmed II je napao Italiju 1480. Namjera mu je bila da osvoji Rim i da "ujedini Rimsku Imperiju", i, u početku, je izgledalo kao da to može uraditi sa lahkim zauzimanjem Otranta 1480. ali je Otranto preuzet od strane papine vojske nakon Mehmedove smrti 1481. godine. Ti oružani sukobi između Osmanske vojske i Evropljana su pokazali da Osmansko prisustvo u Evropi nije privremeno. Tokom vladavine Mehmeda II, Balkanske snage su skoro kompletno asimilirane od strane Osmanske vojske koju nikako nisu mogli zaustaviti. Vladavina Mehmeda II je također dobro poznata i po religioznoj toleranciji sa kojom se ophodio prema svojim podanicima što je bilo veoma neobično za Srednji vijek. Međutim, njegova vojska se regrutovala iz Devširme. Oni su uzimali mladu kršćansku djecu i shodno njihovim sposobnostima ih još u najranijem periodu stavljali u razne službe. Mehmed II je govorio sedam jezika (uključujući turski, grčki, hebrejski, arapski, perzijski i latinski) kada je imao 21. godinu (kada je osvojio Konstantinopolj). Nakon pada Konstantinopolja, on je osnovao mnoge univerzitete i koledže u gradu, neki od njih su i danas aktivni. Mehmed II je također poznat prvo kao Sultan koji je ozakonio kriminal i slične prekršaje uz adekvatne kazne mnogo ranije Sulejmana zakonodavača koji je to uradio upravo po njegovom primjeru. Mezar Mehmeda II se nalazi u Fatihovoj džamiji u Istanbulu; također i Most Sultana Mehmeda je nazvan po njemu.
Osobnost
U momentu osvajanja Carigrada, u dobi od 21 godine života, Mehmed II je tečno govorio nekoliko jezika, uključujući turski, arapski, hebrejski, perzijski, grčki i latinski.
Ponekad bi okupljao ulemu, ili muslimanske vjeroučitelje, i izazvao ih da raspravljaju o teološkim problemima u njegovom prisustvu. Tokom njegove vladavine, matematika, astronomija, i muslimanska teologija su dostigle najviši stepen razvijenosti među Osmanlijama. Mehmed II je i sam bio pjesnik i pisao je pod pseudonimom "Avni" a iza sebe je ostavio divan tj. zbirku pjesama u klasičnom tradicionalnom stilu osmanlijske književnosti.
Jasna Fetahagić
Jasna Fetahagić, pijanistkinja, rođena je u Tuzli 1975. gdje je završila osnovnu muzičku školu u klasi Azre Azabagić i srednju muzičku školu u klasi prof. Planinke Jurišić.
Studij klavira nastavilia je u Italiji na Konservatoriju "G.B. Pergolesi" u Fermu u klasi prof. Enrica Bellija, jednog od najviđenijih italijanskih pijanista mlađe generacije koji je bio učenik čuvenih pijanista i pedagoga Franca Scale i Lazara Bermana.
Vladojevići
Vladojevići su naseljeno mjesto u općini Ilijaš, Bosna i Hercegovina.
Radiotelevizija Džibutija
Radiotelevizija Džibutija je nacionalni tv emiter Džibutija.
Historija
thumb|left|180px|Program vijesti koji se na RTV Džibutija emituju na francuskom jeziku Radiotelevizija je započeta s emitovanjem programa 1940-ih, tokom kolonijalnog perioda kada se Džibuti nalazio unutar Francuskog Somalilanda. 1967. Ured francuske radiotelevizije (ORTF) uspostavio je regionalnu stanicu u inostranstvo i to u gradu Djiboutiju. Ova tv stanica nije posjedovala tehniku za proizvodnju vlastitog programa već je samo reemitovala program iz Francuske. Većina zaposlenika bili su Francuzi.
1977. godine, stjecanjem nezavisnosti od Francuske Republika Džibuti je započela s uspostavom vlastitog nacionalnog tv emitera.
Od tada, Vlada Džibutija se uz pomoć prijateljskih zemalja i međunarodnih tijela, fokusirala na unapređenje tehničke opreme, uređenja radnih prostora i obuku osoblja.
1983., uz njemačku pomoć, uspostavljen je radiodifuzni centar u Doralehu, predgrađu grada Džibutija. Ovaj centar je tada imao sposobnost da emituje na srednjem talasu, kratkom talasu u frekvencijskoj modulaciji i da proizvodi radio emisije.
Signal televizije je 1986. proširen u unutrašnjost države instaliranjem relejnog predajnika.
Danas se radiotelevizija sastoji od općeg kolažnog kanala gdje se emituju različite vrste programa. Program se emituje se na četiri jezika: afarskom, somalskom, arapskom i francuskom.
Putem satelita Badr-6 program Radiotelevizije Džibutija može se pratiti na području Sjeverne Afrike, Evrope, Bliskog i Srednjeg Istoka. Neki od programa emituju se uživo i na internetu.
NGC 3972
NGC 3972 (također poznat kao IRAS 11531+5535, MCG 9-20-32, PGC 37466 i UGC 6904) je prečkasta spiralna galaksija koja je udaljena oko 39 miliona sg od Zemlje i nalazi se u sazviježđu Veliki medvjed. Najveći prečnik je 3,70 (42 hiljade sg) a najmanji 1,0 uglovnih minuta (11 hiljada sg). Prvo otkriće je napravio John Frederick William Herschel 14. aprila 1789. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Armenija
Armenija, službeno Republika Armenija , jest suverena kavkaska država. Nalazi se između Crnog mora i Kaspijskog jezera. Klima u Armeniji je kontinentalna s malo padavina, najviše u proljeće i jesen.
Kontinentalna je država jer nema izlaz na more ili okean.
Historija
Armenija je do 1454. godine bila moćno carstvo s bogatom kulturom i u jednom je razdoblju vladala čitavim područjem između Crnog mora i Kaspijskog jezera. 301. je postala prva država koja je formalno preuzela kršćanstvo kao službenu državnu vjeru - 12 godina prije Rima. Izmjenjivale su se razne dinastije. Ipak, nakon što su je osvajali Parti, Rimljani, Mongoli, Arapi, Egipćani i Perzijanci, Armenija je oslabjela, pa su je 1454 podijelili Osmanlijsko Carstvo i Safavidska Perzija. Turske su carske, vojne i republikanske vlade između 1895. i 1923. godine, zbog straha što kršćanski Armeni, pogotovo u I. svjetskom ratu, pomažu carskoj Rusiji, izvršile pokolje poznate kao Armenski genocid, u kojima je život izgubio više od milion Armena.
Perzijski je dio Armenije 1828. pripojen Ruskom Carstvu, a 1920. Armenija unutar Sovjetskog Saveza dobija status socijalističke republike. Spor sa susjednim Azerbejdžanom zbog armenske enklave Gorski Karabah potječe još od sovjetskog doba (1988.), a pojačao se nakon što je Armenija postala neovisna država 1991. U maju 1994 potpisano je primirje, ali status Nagorni Karabaha nije razriješen.
Kako se nije moglo ostvariti mirno rješenje i zbog turske blokade Armenije, oslabila je privreda obiju država. Armenija je i nakon raspada SSSR-a ostala članica Saveza nezavisnih država.
Armenija je nastala 1988. godine izdvajanjem iz SSSR-a odnosno referendumom 1991. godine, a Ustavom iz 1995. godine postaje predsjednička republika. Zemljotres 1988. godine, privredna kriza početkom devedesetih, rat s Azerbejdžanom i ekonomska blokada od strane Turske i Azerbejdžana obilježili su noviju armensku historiju i ostavilo posljedice na privredu koja se nakom 1992. godine počela oporavljati uvođenjem tržišne ekonomije i vraćanjem većine obradive zemlje seljacima.
Vlada
Armenija je višestranačka republika s jednim zakonodavnim domom. Trenutno su na vlasti koalicija tri stranke (konzervativna Republikanska Stranka, Armenska Revolucionarna Federacija i Stranka Države Prava) koje podržavaju današnjeg predsjednika Roberta Kochariana.
Političke podjele
desno|200p|Provincije Armenije Armenija je administrativno podijeljena na 11 provincija:
Camille Pissarro
Camille Pissarro (Charlotte Amalie, 10. juli 1830. - Pariz, 13. novembar 1903.) bio je francuski impresionistički slikar. Kao mladić preselio se u Pariz gdje je počeo eksperimentisati sa umjetnošću što mu je na kraju pomoglo u oblikovanju impresionističkog pokreta sa prijateljima Edgar Degas i Claude Monet. Pissarro je također aktivan u postimpresionističkim krugovima, gdje nastavlja slikati sve do svoje smrti u Parizu 13. novembra 1903 godine. Njegova važnost je ne samo u njegovom vizualnom doprinosu impresionizmu i postimpresionizmu, nego i u njegovom patrijarhalnom ugledu među svojim kolegama, posebno Paulu Cezanneu i Paulu Gauguinu.
Rane godine
Jacob-Abraham-Camille Pissarro je rođen 10. jula 1830. godine na ostrvu St. Thomas koje je pripadalo danskoj Zapadnoj Indiji. Njegov otac je bio francuski državljanin portugalsko-jevrejskog porekla, a njegova majka je bila Kreolka. Brak je bio kontroverzan vjerovatno zbog rasne pripadnosti, a kao posljedica toga je da su Pissarro djeca bila prisiljena da prisustvuju lokalnoj školi za tamnoputu djecu prije nego u jevrejsku školu.
U 12-oj godini Pissarro je napustio St. Thomas da pohađa internat u Francuskoj. Tamo je razvio rano uvažavanje za majstore francuske umjetnosti. Iako je u početku slijedila karijera poslovnog čovjeka, to ga nije spriječilo da crta i slika u svoje slobodno vrijeme.
Karijera
Godine 1852. Pissarro se preselio u Venezuelu sa danskim umjetnikom Fritzom Melbyem i živio tamo do 1855. godine kada se vratio u Pariz. Tamo je radio blisko sa Camilleom Corotom i Gustavom Courbetom, usavršavajući svoje vještine i eksperimentišući s novim pristupima u umjetnosti. Pissarro se na kraju udružio sa grupom mladih umjetnika poput Claude Moneta i Paula Cézannea koji su dijelili slične interese i pitanja u umjetnosti. Rad ovih umjetnika nije prihvaćen od strane francuske umjetničke elite, koja je isključila netradicionalno slikarstvo sa službenih salonskih izložbi. mini|desno|200px|Camille Pissarro sa suprugom Julie Vellay 1877. godine, u pariskom predgrađu Pontoise. Godine 1871. Pissarro ženi Julie Vellay sa kojom će imati sedmero djece. Živjeli su izvan Pariza gdje je Pissarro naslikao prizore iz seoskog života i prirodne pejzaže. Kao i mnogi njegovi savremenici on je više volio da radi na otvorenom, a ne u studiju. Porodica se preselila u Englesku za vrijeme Francusko-pruskog rata 1870-71. Po povratku u svoj dom u Francuskoj na kraju rata, Pissarro je otkrio da je većina njegovog postojećeg slikarskog stvaralaštva uništena.
On se brzo oporavlja nakon ovog gubitka ponovo uspostavljajući kontakte sa svojim prijateljima umjetnicima Cézanneom, Monetom, Manetom, Renoirom i Degasom. Godine 1873. Pissarro osniva udruženje koje je brojalo 15 umjetnika s ciljem da ponudi alternativu "Salonu". Sljedeće godine je grupa održala svoju prvu izložbu na kojoj je dominirao stil koji je kasnije postao poznat kao impresionizam. Nesvakidašnji sadržaj i stil predstavljen na izložbi šokirao je kritiku i pomogao u definisanju impresionizma kao umjetničkog pokreta.
Zrele godine
Do 1880-ih Pissarro je prešao u postimpresionizam vraćajući se na neke od njegovih ranijih tema i istraživanje novih slikarskih tehnika kao što su "pointillism". Stvara nova prijateljstva s umjetnicima poput Georges Seurat i Paul Signac, a poštovao je i djela Vincenta van Gogha. U skladu sa svojim interesom za inovacije koje je ispoljavao cijelog života, Pissarro se okreće od impresionizma što je doprinijelo opštem padu ovog umjetničkog pokreta na koji je u velikoj mjeri uticao.
Umjetnička baština
Utjecaj Pissarroa na njegove kolege impresioniste se još uvijek potcjenjuje. On ne samo da je ponudio značajan doprinos u impresionističkoj teoriji, nego je uspio da ostane u prijateljskim odnosima i međusobnom poštovanju sa takvim teškim ličnostima poput Edgara Degasa, Cezannea i Gauguina. Pissarro je izlagao na svih osam impresionističkog izložbi. Dok je Monet bio najplodniji stvaralac i simbol praktičarskog impresionističkog stila, Pissarro je ipak ostao glavni umjetnik koji je započeo razvoj impresionističke tehnike.
Ovaj umjetnik je eksperimentisao sa neoimpresionističkim idejama između 1885. i 1890. godine. Nezadovoljan sa onim što je nazivao "romantičnim impresionizmom", on je istraživao slikarsku tehniku pod nazivom "Pointillism" koju je nazvao "naučnim impresionizmom" prije povratka na čistiji impresionizam u posljednjih deset godina svog života.
Riža
mini|Oryza sativa
Riža (lat. risus) (Oryza) je jednogodišnja biljka iz familije Poaceae. Jedna je od najstarijih kulturnih biljaka porijeklom iz tropske Azije. Postoje mnoge vrste, ali sve zahtjevaju toplotu i zemljište potpuno zasićeno vlagom. Služi kao glavna hrana narodima Azije, a troši se dosta i u drugim regionima svijeta. Riža se upotrebljava i za proizvodnju alkoholnih pića, u kozmetici i narodnoj medicini. Riža je treća poljoprivredna kultura, po količini proizvodnje u svijetu. mini|lijevo|Polja riže Sa stanovišta ishrane riža ima veoma veliku prehrambenu vrijednost. Osnovni sastav riže izgleda ovako:
Pored toga riža u sebi sadrži vitamin E, te B-1, B-2 i B-6. Posebno je bogata mineralima među kojima su: natrij, kalij, kalcij, fosfor, magnezij, željezo, cink, jod te mnogi drugi.
GNU Privacy Guard
Gnu Privacy Guard (GnuPG ili GPG) je slobodna zamjena za PGP kriptografski softver, objavljen pod GPL licencom. Dio je GNU softverskog projekta fondacije slobodnog softvera, i primila je mnogo donacija od strane Njemačke vlade. GnuPG je potpuno usaglašen sa RFC 2440, IETF standardom za OpenPGP. Trenutne verzije PGPa su interoperabilne sa GnuPG-om i drugim OpenPGP-kompatibilnim sistemimam. Iako su neke starije verzije PGPa također kompatibilne, nisu sve prednosti novog softvera podržane od strane starog. Korisnici trebaju razumjeti te nekompatibilnosti i raditi na njima.
NGC 6951
NGC 6951 (također poznat kao IRAS 20366+6555, MCG 11-25-2, NGC 6952, PGC 65086 i UGC 11604) je prečkasta spiralna galaksija koja je udaljena oko 66 miliona sg od Zemlje i nalazi se u sazviježđu Kefej. Najveći prečnik je 3,90 (74 hiljade sg) a najmanji 3,2 uglovnih minuta (61 hiljada sg). Prvo otkriće je napravio Lewis Swift 14. septembra 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Dan Martina Luthera Kinga
mini|Martin Luther King, Jr. Dan Martina Luthera Kinga (15. januar) je američki praznik koji se slavi na dan rođenja velečasnog Martina Luthera Kinga mlađeg. Jedan je od četiri američka praznika kojima se odaje počast nekom pojedincu.
King je bio najglasniji aktivista nenasilnog pokreta za ljudska prava, koji se uspješno borio protiv rasne diskriminacije na federalnom i državnom nivou. Ubijen je 1968 godine.
Kampanja za uvođenje federalnog praznika u Kingovu čast započeta je ubrzo nakon njegovog ubistva. Ronald Reagan je 1983 zakono odredio slavljenje ovog praznika. Neke države su se bunile protiv te odluke dajući prazniku druga imena ili kombinujući ga s drugim praznicima. Tako je Dan Martina Luthera Kinga u svih 50 država, prvi put zvanično obilježen 2000 godine.
Ralph Firman
Ralph David Firman Jr. (rođen 20. maja 1975) jest irski vozač.
Potpuni spisak rezultata u F1
(Key)(Utrke u boldu označuju najbolju startnu poziciju) (Utrke u italicu označavaju najbrži krug utrke)
Pleuston
Pleuston čine organizmi koji žive u tankom površinskom sloju koji postoji na interfejsu vazduh-voda kao njihovom staništu. Primjeri uključuju neke cijanobakterije], neke [[gastropode, paprati  Azolla  i Salvinia i sjemenjače rodova Lemna, Wolffia, Pistia i Hydrocharis, te [Eichhornia crassipes]]. Također se mogu naći i neke gljivice i slični gljivični protisti.